CELEX: 62019TN0238
Language: lt
Date: 2019-04-09 00:00:00
Title: Byla T-238/19: 2019 m. balandžio 9 d. pareikštas ieškinys byloje Wepa Hygieneprodukte ir kt./Komisija

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/55
            
         
      2019 m. balandžio 9 d. pareikštas ieškinys byloje Wepa Hygieneprodukte ir kt./Komisija
      (Byla T-238/19)
      (2019/C 213/54)
      Proceso kalba: vokiečių
      
         Šalys
      
      
         Ieškovės: Wepa Hygieneprodukte GmbH (Arnsbergas, Vokietija), Wepa Leuna GmbH (Loina, Vokietija), Wepa Papierfabrik Sachsen GmbH (Arnsbergas), atstovaujamos advokatų H. Janssen ir A. Vallone
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2018 m. gegužės 28 d. Europos Komisijos sprendimą dėl pagalbos schemos SA.34045 (2013/c) (ex 2012/NN), kurią Vokietija taikė bazinės apkrovos vartotojams pagal Stromnetzentgeltverordnung (Potvarkis dėl elektros tinklo mokesčių) 19 straipsnį (pranešta dokumentu Nr. C(2018) ) (OL L 14, 2019, p. 1) ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi vienu ieškinio pagrindu: atleidimas nuo tinklo mokesčių nėra valstybės pagalba, kaip ji suprantama pagal SESV 107 straipsnio 1 dalį.
      Šiuo klausimu ieškovės visų pirma teigia, kad atleidžiant nuo tinklo mokesčių nebuvo panaudoti valstybiniai ar valstybės garantuoti ištekliai. Be to tvirtinama, kad atsakovė klaidingai nusprendė, jog priemoka pagal 19 straipsnį yra „mokestis“ arba „parafiskalinis mokestis“, valstybės taikomas galutiniams vartotojams, kaip tai suprantama pagal 2008 m. liepos 17 d. Sprendimą Essent Netwerk Noord ir kt. (C-206/06, EU:C:2008:413).
      Be to teigiama, kad bazinės apkrovos vartotojams nebuvo suteiktas atrankus pranašumas.